# Lengua taliana

| Taliano |
| --- |
| Parlato in |  Italia  San Marino  Sguizzera  Vaticano  Croazia  Slovenia  Eritrea  Etiopia  Malta  Somalia
 Libbia |
| Locutori |
| Totale | 61.7 milione, cu 55 milione pe ll'Italia |
| Tassonomia |
| Filogenese | Lengue innoeuropee  Italiche   Rommanze    **Taliano** |
| Codece 'e crassifecazzione |
| ISO 639-1 | `it` |
| ISO 639-2 | `ita` |
| ISO 639-3 | `ita` (EN) |
| Glottolog | `ital1282` (EN) |
| Linguasphere | `51-AAA-q` |
| Estratto in lengua |
| **Dicerazzione anneverzale d''e deritte 'e ll'ommo, art. 1** Tutti gli esseri umani nascono liberi ed eguali in dignità e diritti. Essi sono dotati di ragione e di coscienza e devono agire gli uni verso gli altri in spirito di fratellanza. |
|  Mappa giugrafica d"o Taliano |
| Questo box: vedi • disc. • mod. |

'O **taliano**, dittu pure **talianu**, **italianu** e **ttalian**, è 'a lengua nazziunale 'e ll'Italia, 'e San Marino, d"a Sguizzera, e d"a Cità d''o Vaticano. È una d"e vintitrè lengue ufficiale 'e l'Aunione europea.

 Dante Alighieri, pate d"a lengua taliana
## Parlante

È 'a 21ª lengua nfra 'e lengue pe nummero 'e parlante d"o munno e a l'Italia so' 58 miliune 'e cristiane c'â parlano. Vene cunsiderata 'a lengua materna d"o 95% d"e taliane d'Italia, ca l'ausano spisso nzemmora 'e variante reggiunale e ll'ate llengue e dialette, comme tuttavota 'o nnapulitano.

'A lengua taliana è na lengua d’’o gruppo d’’e lengue rumanze, d’’a famiglia d’’e lengue indoeuropee.

## Giugrafia lenguisteche

È parlata n Italia (pure si spisso 'e variante locale songo cchiù 'e cchiano), int’’a Svizzera (10% d’’a populazzione) e int’’e ate state addò l'emigraziune taliana fuje 'mpurtante (State Aunite, Australia, Canada, Belgie, Franza, Germania). È lengua ufficiale pure n San Marino e int’’ô Vaticano.

'O taliano è spisso capito e parlato pure d’’e spagnuole, d’’e albanise, d’’e maltise e 'e ate populazzione giugraficamente vicino ô territorio taliano.

## Attivetà mercantile e lengue vulgare taliane

Pe' tutto ll'Auto e Tardo Medioevo, l'Italia fuje nu crocevia 'e rote cummerciale, grazzie â presenza 'e putente repubbleche marinaro comme Venezia, Genova, Pisa e Amalfi. Li scange mercantile, specialmente d’’o seculo IX, purtajeno a cuntatte cuntinue tra 'e mercante taliane e 'e populazzione 'e lengua straniera, cuntribbuenno â diffusione 'e termine straniere int’’e lengue vulgare taliane.

'E parola legate â marina, ô cummercio, a li transazziune economece e a ll'attività purtuale trasetero a fà parte d’’o lesseco quotidianno, nfluenzanno assaje 'a lengua parlata.

### 'A nfluenza d’’a Scuola siciliana

Uno d’’e primme case 'e diffusione supraregiunale d’’a lengua fuje 'a poesia d’’a Scuola siciliana, scritt’’o siciliano "illùstre" pecché arricchito 'e franciseme, pruvenzalisme e latiniseme, 'e numerose puete (nun tutte siciliane) attive primma d’’a metà d’’o Tredicesimo seculo int'a ll'ambiente d’’a corte 'mperiale.

Cierti tratti lenguistece cu sta origgine foro aduttate pure 'e ll'auture toscane d’’e generaziune appriesso e se manteveno pe' seculo o fino a mo int’’a lengua pueteca (e no) taliana: d’’e forme monottongate comme *core* e *loco* a li cundizziunale n *-ia* (p'esempio *saria* pe' *sarìa*) a li suffisse 'n uso int*a Sicilia derivato 'o pruvenzale comme* -anza *(p'esempio* alligranza *pe'* alligrìa*,* membranza*,* usanza*,* adunanza*) o* -ura *(p'esempio* friddura*,* chiarura*,* virdura*) e ate ancora o vucabule comme 'o verbo* semmbrare *pe'* parere *ca pe' Dante fuje "parola dotta" (d'origgene pruvenzale, aggiunto pure 'o taliano attraverzo 'a lirica siciliana). 'A Scuola siciliana dimustra na granne prucuttività 'e ll'uso 'e li suffisse già mentuvate e 'e li prefisse (sti urdeme cchiù spisso* derivato 'o latino*) comme* dis*-:* disfidare*,* s*-:* spiacere*,* mis*-:* miscredere*,* misfare *e assaje ate ancora. Gia esistevano abbreviature comme* dire *(diri) o* amore *(amuri) e ate latiniseme; pe' esempio 'a parola* amuri*, 'o siciliano, s'alternava cu* amore *(latiniseme).*

'O cuntribbuto d’’a scola siciliana fuje notevole. A pruposito Dante scrive int’’ô De vulgari eloquentia.

## Dialette e lengue rumanze

Cu 'a caduta d’’o Mpero Rumano e 'a furmazione d’’e regne rumano-barbarece, accatte 'a schelerotizzazzione d’’o latino scritt’’ (ca devintaje lengua ammenistrativa e sculasteca), nfratanto 'o latino parlato se fuse sempe cchiù intimamente cu 'e dialette d’’e popule latinizzate, danno vita a llengue neolatine, 'intra chisse 'o taliano.

'O nummero 'e lengue rumanze ha da currispunnere a chillo 'e tutte 'e variante neolatine (ditte dialette rumanze) parlato dint’’a *Rumania*; sulamente certe 'e ste lengue però facettero nu prucesso 'e nurmalizzazzione e gaudeno 'e nu status 'e ufficialità: 'o purtuese (cu 364 miliune 'e parlante), 'o spagnuolo (cu 500 miliune 'e parlante), 'o franzese (cu circa 267 miliune 'e parlante), 'o taliano (cu circa 68 miliune 'e parlante), 'o rumeno (cu quasi 30 miliune 'e parlante) e 'o catalano (cu quasi 11 miliune 'e parlante).

A chisse se ponno aggiungere 'e lengue a ll'agguale fuje attribuito nu certo riconuscimient’’o, pure si nun arrivajeno a tené na cumpreta nurmalizzazzione: 'a occitana, 'o franco-pruvenzale o arpitano, ll'arumeno, 'o sardo, 'o corso, 'o friulano, 'o ladino dolomitico, 'o rumanciu, 'o bable, 'o aragonese, 'o leonese 'o veneto, 'o lummardo, ll'emiliano, 'o piemuntese, rumagnolo, 'o napulitano, 'o siciliano, e ll'istrioto.

A ll'e populazzione parlante 'n Italia dujece lengue, 'intra chiste ll'occitano, 'o franco-pruvenzale, 'o Lengua sarda|sardo, 'o friulano e 'o ladino dolomitico, fuje riconusciuto 'o Parramiento taliano, 'n attuazzione ô art. 6 Cust. cu 'a L. 482/99, 'o status 'e minoranza lenguisteca storeca. Ll'idiome catalogate 'e llenguiste comme gallo-italeche, ligure, piemuntise, venete, lumbarde, emiliane, rumagnole, napulitana, siciliane, ponno ncontrare nu riconuscimient’’o legislativo esclusivamende culturale 'n attuazzione ô art. 9 Cust. taliana comme cumponent’’e d’’o "patrimonio culturale lenguisteco" 'e ll'e singule reggione taliane.

## Cunfronto tra 'o taliano e 'e lengue rumanze

Ccà abbascio se presenta na tavula 'e cunfronto tra 'o latino, taliano, siciliano e diverse lengue rumanze, ammostranno ll'evuluzzione d’’e parola d’’a radice cumune.

| Latino | Siciliano | Lummardo | Veneto | Nnapulitano | Leonese | Spagnuolo | Taliano |
| --- | --- | --- | --- | --- | --- | --- | --- |
| annus | annu | ann | ano | anno | annu | año | anno |
| lingua | lingua | lengua | lengua | lengua | llingua | lengua | lingua |
| oculus | occhiu | œgg | ocio | uocchio | gueyu | ojo | occhio |
| clavis | chiavi | ciav | ciave | chiave | chave | llave | chiave |
| filius | figghiu | fieu | fio | figlio | fiyu | hijo | figlio |
| noctem | notti | nocc | note | notte | nueiche | noche | notte |
| factum | fattu | fat | fato | fatto | feichu | hecho | fatto |
| planum | chjanu | cian | pian | chiano | chanu | llano | piano |
| ligna | ligna | legna | legna | legna | lleinna | leña | legna |
| fumus | fumu | fumm | fumo | fummo | fumu | humo | fumo |

## Nnote